"Observăm că rata anuală a inflaţiei şi-a întrerupt temporar traiectoria descendentă în T1 (factori, măsuri fiscale, cotaţie ţiţei).
Preţurile celorlate materii prime care contribuiseră la inflaţie sunt de data aceasta la bază.
Am făcut o comparaţie din pandemie cu alte state europene a evoluţiei inflaţiei. Din iulie 2022 până în august-septembrie 2023, România a avut cea mai bună performanţă a inflaţiei.
Din toamna anului trecut, am ajuns cu inflaţia cea mai mare din UE.
Dacă luăm declanşarea pandemiei ca punct de bază până în prezent, atât indicele armonizat cât şi cel ajustat, inflaţia din România a fost cea mai redusă", a spus Mugur Isărescu.
Guvernatorul BNR a spus şi de ce nu a scăzut dobânda. "Urcuşul şi coborâşul a fost mai lent la noi.
Paradigma clasică a politicii monetare s-a schimbat în ultimii 10 ani", a precizat Isărescu, referindu-se aici la dobânzile real negative.
"Atunci când inflaţia a ajuns la 16 la sută se vorbea că vom duce rata dobânzii la 20 la sută. Nu am făcut-o.
A apărut întrebarea când reducem rata dobânzii?
Gândim momentul optim. E vorba de a găsi momentul optim. Am căutat acea politică monetară ca să ducem inflaţia în jos fără a crea recesiune.
Pentru România, a avea recesiune şi în condiţiile deficitului, nu e optim", a răspuns Mugur Isărescu.
Economistul mai spune că, atâta vreme cât nu se corectează deficitul fiscal, el trebuie finanţat.
Mugur Isărescu: "Aud că problema e că Guvernul se împrumută. Dacă nu ar face asta, ar fi criză economică"
"Aud că problema e că Guvernul se împrumută. Ce ar însemna dacă nu s-ar putea împrumuta? Criză economică.
Soluţia nu este să opreşti finanţarea deficitului. Soluţia e să reduci deficitul fiscal şi pe cheltuieli, şi pe venituri.
A scăzut inflaţia pe segmentul alimentar (...) Vedem o presiune aproape continuă în perioada următoare asupra inflaţiei.
Consumul a luat-o în sus. Investiţiile au rămas ca factor de creştere economică.
Din iulie anul trecut, vedem o creştere rapidă a consumului. Această creştere s-a făcut chiar în condiţiile unor dobânzi înalte.
Populaţia nu a luat în seamă, s-a împrumutat, a considerat că, deşi înalte, dobânzile sunt sub rata inflaţiei.
Dacă această judecată va continua, începe să apară momentul în care trebuie să scădem dobânzile, ca să nu sugrumăm creditul de consum", a explicat Mugur Isărescu.